**Народно читалище „Отец Паисий-1922“ с. Богатово, общ. Севлиево, обл. Габрово**

**Доклад за осъществената читалищна дейност в НЧ „Отец Паисий-1922“ с. Богатово**

**за 2023 г.**

**** Министерството на културата в поддържаните от него регистри на читалищата и библиотеките. През изминалия отчетен период на 2023 година работата на настоятелството, читалищния секретар и самодейците продължи с реализирането на поставените цели. През 2023 г. редовнo са провеждaни заседания на Проверителната комисия. Компетентното и отговорно отношение на членовете на Проверителната комисия осигуриха успеха на дейността на читалището и то все по-уверено реализира инициативи в разнородни сфери: социална, информационна, културна, образователна. Разгледани са въпроси, касаещи читалищната работа, концертната дейност на колективите, участия във фестивали, конкурси и разменни гостувания, приемане на планове и отчети за финансови разходи за цялостната дейност на читалището.

**III.ХУДОЖЕСТВЕНО-ТВОРЧЕСКА ДЕЙНОСТ:** Въведение: Програмата за развитие на читалищната дейност през 2023 г. е съобразена с изискванията на чл.26, ал. 2 от Закона за народните читалища. Изготвянето на Програмата е за развитие на читалищната дейност през 2023 г. с цел обединяване на усилията за развитие и утвърждаване на читалището като важна обществена институция, реализираща културната идентичност. Читалището е носител на българския дух и култура през вековете и носи в себе си нематериалното културно наследство, традиции, образование, възпитание и благотворителност в полза на селото.

Една от най-важната и съществена част от дейността на читалището е грижата за развитие на любителското художествено творчество. През 2023г. към Народно читалище „Отец Паисий-1922“ функционираха и взеха активно участие в читалищните дейности, следните художествено-творчески,състави: \*Женска фолклорна група; \* Група за народни обичаи; \* Образователен клуб за възрастни хора

След което по преценка на читалищното настоятелство се включват в изяви. Брой включени самодейци 15. Средна възраст на самодейците: до и над 18 год. Женска фолклорна група и Група за народни обичаи **Изяви и участия:** \* Участие в "Семе българско" - Участие в конкурс "Никой не е по-голям от хляба" с питка, обреден хляб др.   
- "Майсторлъка български" - представяне на характерен занаят или умение.  
- Семена и разсад.  
- Продукти за продажба - храни местно производство, изделия ръчен труд и др.  
- Изделия за благотворителния щанд "Шанс за бебе". \* Участие в Национален събор на овцевъдите Лясковец- Демонстрация за приготвяне на храна по традиционна рецепта от с. Богатово . \*Участие в Европейски дни на художествените занаяти в Исторически музей Севлиево \* Участие в навечерието на празника в Исторически музей Севлиево ни покани и заедно посрещнахме редовните посетители от детските заведения в града и гражданите с прясно набрани билки, менче с мълчана вода и изплетен венец, под който всички минахме за здраве.Секретаря от НЧ” Отец Паисий” в село Богатово показа на децата някои от най- популярните билки, които ползваме и като подправки в кухнята. Най-любопитните научиха как се плете празничния венец, а всички си набраха по букетче билки и получиха от нас по стръкче здравец с пожелание за здраве и благополучие

## \* Участие във [Фестивал на билките с.Младен](https://www.facebook.com/profile.php?id=100072009324790&__cft__%5b0%5d=AZVZSJXXaY3Al_J8O0k4HFNv57ul-vXU39mhEG0Xs_TkI6ydmJ8QizyoRbQTG6xgVxDz-ORmVKFJfOVCYOcpFV6X-sibfLe7h-YEWCmctkl7hwXlxlcU1MkuQu2OCYdPgQHfLPpbKyxBO7oHPtAvnEj_wRVN_RlbciwAMc7B7xecfy4h7GnWH3w8-NIz7SW6Y4E&__tn__=-UC%2CP-R) с презентация за билките;

\* Участие в 10 години "Приеми ме на село" - традиция и БЪДЕЩЕ; Представянето на български фолклор, бе част и от празника с театралната група при НЧ „Отец Паисий-1922”- Богатово,

\* Участие в Международен фолклорен фестивал Чан, Черна гора -  [Международен фолклорен танцов и музикален фестивал "ADRIATIC FEST" (26 - 30 Август 2023)](http://www.eaff.eu/bg/festivals/802-3844-international-folk-dance-and-music-festival-adriatic-fest) , \*Участие в празник на баницата „Баницата в делник и в празник**“**който се проведе в с.Балван.

\* Среща с малките деца на Лятната занималня „Знания за знания” в Севлиево

**Спечелени награди:**  \*Международен фестивал Чан, Черна Гора -пакети и награди; \* Грамоти и трето място във фестивала Семе българско; \*От всички участия- грамоти награди и сувенири за уастие; .

**IV.В ИЗПЪЛНЕНИЕ НА КУЛТУРНИЯ КАЛЕНДАР НА НАРОДНО ЧИТАЛИЩЕ „ОТЕЦ ПАИСИЙ-1922“ ЗА 2023 г**: Читалището ни организира и взе участие в следните културно-масови прояви: \* Честване на Денят на родилната помощ - Бабинден /всички баби самодейки получиха подаръци - 21.01.2023 г.; \* Честване на Денят на лозаря - 14.02.2023 г.; \*Селскостопанска беседа- *„В зеленчуковата ферма“* организирано от Образователен клуб за възрастни хора \* Честване на Националния празник на България - 03.03.2023 г.;- Трети март е Ден на свободата, възвестил през 1878 г. Освобождението на България от турско робство \* Празненство по случай Международния ден на жената - 08.03.2023 г. \* 1 април Хумористична програма \* 1 март Баба Марта и Денят на самодееца – 01.03.2023г. \* За отбелязване денят на земята – засадихме дървета в детската площадка и парка. \* Лазаровден – Лазаруване в с. Богатово и Цветница; \* Ден на детето /Празненство за деца /- 01.06.2023г.; \* 2 юни ден на Ботев – поднасяне на венец на паметната плоча пред читалището \* Организирани съвместно с Кметство с. Богатово: Свети дух; концерт – „Корен, род и жива вода” и мотокрос с мотопед „Балкан” 50 см3 в местността „Отлака“ в село Богатово \* 24 юни - Еньовден в Богатово \* 22 септември Независимостта на България -празнична програма и освещаване на чешмата в центъра на селото – съвместно с кметството в село Богатово \* Празник на селото Петков ден с концерт на Димитър Андонов \* Ден на християнското семейство с честване на 60 години семеен живот на семейство Иванови \* Изложба базар за Коледа; \*Дядо Коледа подари подаръци на най малките малчугани от селото;

**V. БИБЛИОТЕЧНО - ИНФОРМАЦИОННА ДЕЙНОСТ:**

\*БИБЛИОТЕЧНА ДЕЙНОСТ: \* Витрина посветена обесването на Васил Левски -18 февруари 2023 г. в читалището, \* За поредна година читалището , подрежда изложба с ръчно изработени мартеници. Тя е експонирана във фоайето пред библиотеката на НЧ „Отец Паисий-1922“, \* Да съхраним традициите!“ -Това беше темата на нашата инициатива, която се проведе на 7 април. Самата дейност беше с цел да запознаем по-малките деца с традициите, свързани с Великденските празници, защото те не бива да бъдат забравяни.

Заедно с Градската библиотека и клуба за възрастни хора от читалището в село Богатово, като обясниха по много интересен и разбираем начин за българските обичаи. Така освен, че децата научиха много нови неща, се създаде и една приемственост между възрастното и младото поколение. **\*** Участиена клуба за възрастни хора в обучение „Как да бъдем по уверени и защитени онлайн" събитието се състоя в градска библиотека Севлиево със среща с журналистката Миролюба Бенатова. \* „Час на приказката” и Седмица на книгата -изложба на детски приказки и рисунки във фоайето на читалището по повод Международния ден на детската книга в малкия салон на читалището, \* 24 май Ден на българската просвета и култура и на славянската писменост - изложба във фоайето на читалището, \* Среща с писателя Надал Алгафари в читалището.

Библиотеката е основна, неразделна част от читалищната дейност. През 2023 г. продължи библиотечно и информационно обслужване на читателите, потребителите и посетителите до колкото беше възможно. Нейното състояние отговаря на реалните потребности и очаквания на читателите. През отчетната 2023 година са регистрирани: 14 читатели, и до 14 години 6 читатели, заетите библиотечни единици /книги/ са 78 тома за дома и 10-читалнята. В библиотеката са направени 4 посещения на организирани културни събития, общо заети библиотечни документи-книги 88 бр.. Библиотечният фонд не е променен и наброява 7701 тома. Даренията от читатели и автори – няма. Поради липса на финансови средства през отчетния период в читалнята не се получаваха периодични издания. Библиотечната дейност е една от основните дейности на читалището.Тя бе насочена към: \* Превръщането на библиотеката в съвременен обществен информационен център, полезен партньор и ефективен участник в процесите на информационно осигуряване на местното население. \*Поддържане и обогатяване на библиотечния фонд. \* Подобряване работата с читателите. \* Организирани са мероприятия за честване на исторически събития и личности. \*Разширяване на социалния и възрастов състав в различните форми и прояви;Активно участие със свои инициативи и дейности в културния живот на селото дейност по повод актуални дати и годишнини от местния и национален календар, включваща концерти, изложби и др.;

\*ИНФОРМАЦИОННА ДЕЙНОСТ

В читалището не се поддържа интернет зала и не се извършват интернет услуги. Подготвя знания, материали и снимки свързани с историята за родния край. Осъществява и развива детски и младежки дейности, в полза на най-широк кръг млади хора, без оглед на социална и етническа принадлежност.

\* РЕАЛИЗИРАНЕ НА ПРОЕКТИ: През тази година нямаме реализирани проекти.

\* ПАРТНЬОРСТВА: читалището си партнира с общината, Исторически музей гр. Севлиево с други културни институции и читалища от общината.

\* ПУБЛИКАЦИИ:Секретаря на читалището винаги и навреме публикува в общинския вестник материали за проведени читалищни прояви. Всички статии се съхраняват в отделна папка, помества се снимков материал за всяко събитие на страницата на социалната мрежа Facebook и вестник „Росица“.

**VI.ОСНОВНИ ЦЕЛИ**: Съществена част от дейността на читалището е грижата за разширяване и развитие на любителското художествено творчество. Читалището се явява мост между миналото и съвремието и ролята му при създаването, укрепването и възпроизвеждането на традициите и културата на местното население. Художествено – творческата дейност в читалището цели запазване и развитие на традиционните ценности на българския род, съхранение на обичаите и традициите, както и създаване на нови традиции, породени от нуждите на село Богатово. Чрез тази дейност читалището ще работи за привличане на младите хора и учениците към читалищните самодейни колективи, както и осмисляне свободното време на учениците през лятната ваканция.

С изявите си в читалището се работи за развитие и обогатяване на културния живот в населеното място,както и : \* Насърчаване на четенето и повишаване на грамотността \*Социално включване на хората в неравностойно положение \*Активен живот на възрастните хора \*Дейност, ориентирана към хората и техните потребности и др. За осъществяване на тези задачи бяха изпълнявани следните дейности и се проведоха следните мероприятия: \*Организиране, и провеждане на местни фолклорни празници и други прояви. \*Поддържане на любителското художествено творчество и участие в общинските празници. \*Съществуващата фолклорна група е много важен елемент в сферата на допълващото образование за подрастващите в нашето село в нея участват и местни хора, които допълват участието в различните фолклорни и певчески фестивали и празници в региона, страната и чужбина.

За решаването на проблемите, се изисква активно партньорство с Общината и Министерство на културата и Неправителствения сектор. Съхраняването на традициите, чрез групите за автентичен фолклор е една от задачите в работата на читалището. През 2023 г. като Народно читалище „Отец Паисий-1922” изпълни възложените ни от държавата и обществото задачи, а именно развитието на културата и традициите, утвърждаване на моралните и духовни ценности и добродетели, повишаване на капацитета и знанията. През 2023 г. усилията на читалището ни бяха насочени към утвърждаване на вече съществуващите самодейни форми и библиотечните услуги. Поддържа се необходимата документация за извършване на периодичен инструктаж на щатния читалищен персонал. Изготвени са досиета по трудова медицина, във връзка с изискванията по ЗЗБУТ.

**Анализ на състоянието на читалището;** На територията на село Богатово функционира Народно читалище “Отец Паисий-1922 “.То има изключително значение за общественото културно многообразие в селото и е фактор за развитие на творчеството и иновациите. Читалището ни се състои от: голяма зала, стая- гримьорна, библиотека, читалня и малък салон. Помещенията на горния етаж: библиотека е в лошо състояние нуждаеща се от вътрешен основен ремонт, но това изисква голям финансов ресурс, с който за съжаление читалището не разполага, като детския отдел на библиотеката не може да се използва. Повечето от помещенията се нуждаят от подмяна на вратите, боядисване, подмяна на стъкла в големия салон, тъй като вътрешен ремонт на сградата не е правен от години. През последните години бяха положени огромни усилия, състоянието ѝ да се подобри. Но сградата е амортизирана, което води до необходимостта от основен ремонт и осъвременяване на помещенията, както и подмяна на прозорци в големия салон за да се използва отново. Но това все не можем напълно да го осъществим, а частично, козметично, повърхностно.

**Материална база:**

Наред с финансовите проблеми на читалището, втори не по-малък проблем е и положението с техническата база. Стараем се всичко възможна да направим за да бъде сградата приветлива и уютна.

Техническа база:

Имаме нужда от закупуване и на ново сценично оборудване, озвучителна техника компютри, за библиотеката. Поради липса на финансови средства техниката не е подновявана от много години и използваме лична техника.

**Председател на чит.настоятелство: Иван Борисов Иванов**

**Читалищен секретар: Христина Петкова Янкова**

**VII. ФИНАНСОВА ЧАСТ**

Работа на Проверителната комисия:

**За получената и изразходена държавна субсидия за 2023 г.**

|  |  |
| --- | --- |
| **НАИМЕНОВАНИЕ** | **СУМА** |
| **I. Наличност на 01.01.2023 година** | 14.40 |
| **II. Приходи** |  |
| 1.Субсидия | **15 439.00** |
| II.Общинска субсидия | **1 000.00** |
| **III. Разходи по елементи** |  |
| в това число |  |
| 1. Възнаграждения на персонала | **9 200.00** |
| 2. Граждански договор | **600.00** |
| 3.Осигурителни вноски от работодател | **4749.00** |
| 4.Разходи: | **1904.40** |
| - книги | 150.00 |
| - канцеларски м-ли, коп. услуги и други м-ли за дейност | 50.20 |
| - командировки | 40.00 |
| - външни услуги | 387.90 |
| - разходи по дейността и др. | 863.28 |
| - вода, горива и енергия | 310.54 |
| - застраховка | 48.48 |
| - служба тр. медицина | 54.00 |
| **Общо разход:** |  |
| **IV. Остатък на 31.12.2023 година** | **28.75** |
| Обороти: Натрупани обороти: 16 453.40 |  |
| Изразходени средства: 16 424.65 |  |
| Крайно салдо: 28.75 |  |

**РЕКАПИТУЛАЦИЯ:**

1. Източници на финансиране: Държавна и общинска субсидия 2. Наличност 01.01.2023 г.: 14.40 3. Получени средства: 16 439.00 лв. 4. Изразходвани средства за периода: 16 424.65 лв. 5. Остатък: 28.75 лв. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Председател Проверителна комисия: Цанка Митева**

**Председател на чит.настоятелство: Иван Борисов Иванов**

**Читалищен секретар: Христина Петкова Янкова**